BAY ตัดจำหน่ายเงินลงทุนใน “สยามบางกอกพอร์ท” หลังเป็นบริษัทล้มละลาย
BAY ตัดจำหน่ายเงินลงทุนใน "สยามบางกอกพอร์ท" หลังเป็นบริษัทล้มละลาย โดยจำหน่ายเงินลงทุนมูลค่า 1 บ. จำนวน 600,000 หุ้น
30 ก.ย. 2558

น.ส.ดวงดาว วงศ์พนิตกฤต ประธานคณะเจ้าหน้าที่ด้านการเงิน กลุ่มการเงิน ธนาคารกรุงศรีอยุธยา จำกัด (มหาชน) หรือ BAY ระบุว่า ธนาคารได้ดำเนินการตัดจำหน่ายเงินลงทุนในหุ้นสามัญ บริษัทสยามบางกอกพอร์ท จำกัด ซึ่งธนาคารได้รับมาจากการรับชำระหนี้โดยการตีมูลค่าทรัพย์ชำระหนี้ของบริษัท สยามแลนด์แอนด์ซีเซอร์วิส จำกัด ตามแผนฟื้นฟูกิจการของบริษัท สยามสตีลกรุ๊ปอินเตอร์เนชั่นแนล จำกัด
โดย บริษัทสยามบางกอกพอร์ท จำกัด ประกอบกิจการธุรกิจขนถ่ายสินค้า คลังสินค้า มีทุนจดทะเบียนและเรียกชำระแล้ว 60,000,000 บาท แบ่งเป็นหุ้นสามัญ จำนวน 6,000,000 หุ้น มูลค่าที่ตราไว้หุ้นละ 10 บาท
ทั้งนี้ BAY ได้ตัดจำหน่ายเงินลงทุนของบริษัทมูลค่า 1 บาท จำนวน 600,000 หุ้น เนื่องจากกระทรวงพาณิชย์ได้ออกหนังสือรับรองเมื่อ 10 ก.ย.58 ว่า บริษัทล้มละลายตามคำพิพากษาของศาลล้มละลายกลาง